stanford-oval/wikipedia huggingface dataset:
ฟอร์ด เรนเจอร์ (T6)
เปลี่ยนโฉมปี 2561 > เรนเจอร์ FX4

ฟอร์ด ประเทศไทย เปิดตัว 2 ยานยนต์กรรมรุ่นพิเศษ ตอบโจทย์คนไทยที่ชอบความแตกต่างไม่เหมือนใคร กับ Ford Ranger FX4 & Ford Everest Sport เปิดตัวอย่างเป็นทางการกับราคาพิเศษที่มิอาจห้ามใจ
Ford Ranger FX4 เป็นการนำพื้นฐาน Ford Ranger รุ่น Double Cab XLT 2.2 6 Auto เปลี่ยนบุคลิกที่เคยหรูหราให้กลายเป็นเข้มทั้งคันด้วย กระจังหน้าดีไซน์ใหม่สีดำ กันชนหน้าทรงสปอร์ตพร้อมไฟตัดหมอก ชุด Black Package เข้มทั้งคันทั้ง ชุดแต่งกันชนหน้า กระจกมองข้างพร้อมไฟเลี้ยว ที่เปิดประตู กันชนท้าย สปอร์ตบาร์ ล้ออัลลอยลายพิเศษสีดำขนาด 18 นิ้ว พร้อมยาง 265/60 R18 และโลโก้ FX4 บริเวณประตูและฝากระบะท้าย
เปลี่ยนโฉมปี 2561 > เรนเจอร์ FX4 MAX

ประเทศไทยเป็นที่ที่สองต่อจาก ออสเตรเลีย เปิดตัว กระบะโหดน้องใหม่ที่จะมาเติมเต็มทางเลือกให้ครบถ้วน ครบความต้องการของสิงห์รถกระบะกับการเพิ่มไลน์อัพในตระกูล Ford Ranger อย่าง New Ford Ranger FX4 Max
ได้รับแรงบันดาลใจมาจาก Ford Ranger Raptor ทำให้มีความโดดเด่นบนพิ้นฐานของรุ่น XLT กลายกระบะพันธุ์โหด ออกแบบมาเพื่อออฟโรดตัวจริงเริ่มที่กระจังหน้าสะกดด้วยตัวพิมพ์ใหญ่ F-O-R-D ตามแบบฉบับของฟอร์ด เพอร์ฟอร์แมนซ์ พร้อมอุปกรณ์ตกแต่งภายนอกสีเทาเข้มตั้งแต่ฝาครอบกระจกมองข้าง มือจับประตู ซุ้มล้อไปจนถึงกันชนท้าย ด้านหลังตกแต่งด้วยโรลบาร์สีดำยาวทอดตลอดกระบะท้าย บันไดข้างได้รับการออกแบบใหม่ให้ดูเท่และดุดัน พร้อมพื้นผิวกันลื่นสำหรับการใช้งานออฟโรดล้ออัลลอยโดดเด่นด้วยสีเทาเข้มดุดัน ขนาด 17 นิ้ว 17 x 8 นิ้ว ทั้งด้านหน้าและหลัง ออฟเซ็ท +42 มม. ช่วยเพิ่มฐานความกว้างของรถมากถึง 26 มม.พร้อมยางออลเทอร์เรน KO2 จาก BF Goodrich ขนาด 265/70 R17 มอบความมั่นคงในการยึดเกาะถนนที่มีพื้นผิวขรุขระ และพื้นผิวด้านข้างที่คงทนยิ่งขึ้นและโลโก้ FX4 MAX บริเวณกระบะซ้าย-ขวา ไฟหน้าแบบ LED โปรเจกเตอร์ พร้อมไฟวิ่งกลางวัน LED DTRL และ ไฟตัดหมอกหน้า
ฟอร์ด เรนเจอร์ รุ่นที่ 2 (P703)

All-New Ford Ranger 2022 เจเนอเรชันใหม่เผยโฉมอย่างเป็นทางการครั้งแรกในโลก พร้อมดีไซน์ถอดแบบมาจาก F-150 ห้องโดยสารมาพร้อมหน้าจอแนวตั้งขนาด 12 นิ้ว เตรียมเดินสายการผลิตในไทยตั้งแต่ปี 2565 เป็นต้นไป
ฟอร์ด เรนเจอร์ 2022 เจเนอเรชั่นใหม่ ถูกเผยโฉมอย่างเป็นทางการครั้งแรก ภายหลังจากที่ทยอยปล่อยทีเซอร์ออกมาก่อนหน้านี้ ชูจุดเด่นด้วยดีไซน์ใหม่หมดจดที่ฟอร์ดระบุว่าเป็นผลลัพธ์จากการทำวิจัยการตลาดเพื่อเข้าถึงความต้องการของลูกค้า โดยมีรูปลักษณ์คล้ายกับ F-150 และ Maverick ที่เปิดตัวไปก่อนหน้านี้ได้เพียงไม่นาน ทั้งยังเตรียมติดตั้งขุมพลัง V6 เป็นครั้งแรกอีกด้วย (จำหน่ายเฉพาะบางประเทศเท่านั้น)
ดีไซน์ภายนอกของ All-New Ford Ranger 2022 ใหม่ ยังคงสื่อถึงความบึกบึนแข็งแรงภายใต้แนวคิด “Built Ford Tough” ด้วยไฟหน้าดีไซน์ใหม่รูปตัว C พร้อมไฟส่องสว่างขณะขับขี่ในเวลากลางวัน เชื่อมต่อเข้ากับกระจังหน้าแนวนอนขนาดใหญ่ เสริมด้วยไฟท้ายที่ออกแบบให้ดูเข้ากันกับไฟหน้า ประดับด้วยสัญลักษณ์ RANGER ขนาดใหญ่บนกระบะท้าย โดยปัจจุบันมีเพียงภาพของรุ่น Sport และ Wildtrak ออกมาเท่านั้น
ครั้งแรกกับฟอร์ด เรนเจอร์ เจเนอเรชั่นใหม่
สมรรถนะทรงพลัง พร้อมการออกแบบที่โดดเด่น ฟอร์ด เรนเจอร์ เจเนอเรชั่นใหม่ ขับเคลื่อนด้วยขุมพลังจากเครื่องยนต์ 2.0 ลิตร เทอร์โบ และเทคโนโลยีการขับขี่อัจฉริยะ ภายในหรูหรา ให้คุณสัมผัสประสบการณ์อีกขั้นของการขับขี่ All New Ford Ranger เตรียมเปิดตัวในไทย 23 มีนาคม นี้! ที่งาน Motor Show 2022
All-New Ford Ranger 2022 ใหม่ ถูกเปิดตัวพร้อมประกาศราคาจำหน่ายอย่างเป็นทางการแล้วในไทย เลือกได้ทั้งเครื่องยนต์ดีเซล Turbo 2.0 ลิตร และ Bi-Turbo 2.0 ลิตร เคาะราคารุ่น Sport เริ่มต้นที่ 929,000 บาท และรุ่น Wildtrak เริ่มต้นที่ 999,000 บาท ล่าสุด เปิดตัวรุ่นตัวเตี้ย XL ไปถึง XLT ในวันที่ 25 พฤษภาคม พ.ศ. 2565 ด้วยราคาเรี่มต้นที่ 554,000 บาท
เครื่องยนต์และระบบขับเคลื่อน (รุ่นที่ 2)

เรนเจอร์มีทั้งรุ่นขับเคลื่อนสองล้อหลัง และขับเคลื่อนสี่ล้อ กับเครื่องยนต์ห้าเครื่องยนต์:
เครื่องยนต์อีโค่บูสต์ 2.3 ลิตร (Mazda LF) เบนซิน (200 กิโลวัตต์; 274 แรงม้า และ 420 นิวตันเมตร) ใช้ร่วมกับเกียร์อัตโนมัติสิบจังหวะ (Ford-GM 10R80)
เครื่องยนต์อีโค่บูสต์ 3.0 ลิตร (Ecoboost Nano) เบนซิน เทอร์โบคู่ (292 กิโลวัตต์; 397 แรงม้า และ 583 นิวตันเมตร) ที่ 8.4 ลิตร/100 กม. (33.6 mpg-imp หรือ 28.0 mpg-US) พร้อมกับเกียร์อัตโนมัติสิบจังหวะรุ่น Ford-GM 10R80 (Raptor)
เครื่องยนต์อีโค่บลู EcoBlue TDCi 2.0 ("Panther") เทอร์โบดีเซล (110 กิโลวัตต์; 150 แรงม้า ที่ 3,500 รอบ/นาที และ 350 นิวตันเมตร ที่ 1,500 – 2,750 รอบ/นาที) ที่ 8.4 ลิตร/100 กม.  พร้อมกับเกียร์ธรรมดา 5 จังหวะ รุ่น Ford M5OD รองรับน้ำมันเชื้อเพลิงสูงสุดถึงระดับ Biodiesel B20
เครื่องยนต์อีโค่บลู EcoBlue TDCi 2.0 ("Panther") เทอร์โบดีเซล (125 กิโลวัตต์; 170 แรงม้า ที่ 3,500 รอบ/นาที และ 405 นิวตันเมตร ที่ 1,750 – 2,500 รอบ/นาที; 132 กิโลวัตต์; 180 แรงม้า และ 470 นิวตันเมตร) ที่ 8.4 ลิตร/100 กม. (33.6 mpg-imp หรือ 28.0 mpg-US) พร้อมกับเกียร์อัตโนมัติ 6 จังหวะ รุ่น 6R80 พร้อม Select Shift หรือเกียร์ธรรมดา 6 จังหวะ รุ่น Ford MT82 รองรับน้ำมันเชื้อเพลิงสูงสุดถึงระดับ Biodiesel B20
เครื่องยนต์อีโค่บลู EcoBlue TDCi 2.0 ("Panther") ดีเซล เทอร์โบคู่ (157 กิโลวัตต์; 213 แรงม้า และ 470 นิวตันเมตร) ที่ 8.4 ลิตร/100 กม. (33.6 mpg-imp หรือ 28.0 mpg-US) พร้อมกับเกียร์อัตโนมัติสิบจังหวะรุ่น Ford-GM 10R80 และคันเกียร์แบบ Electronic Shifter
เครื่องยนต์ Power Stroke TDCi 3.0 ("Power Stroke") เทอร์โบดีเซล V6 (186 กิโลวัตต์; 253 แรงม้า  และ 597 นิวตันเมตร) ที่ 8.4 ลิตร/100 กม. (33.6 mpg-imp หรือ 28.0 mpg-US) พร้อมกับเกียร์อัตโนมัติสิบจังหวะรุ่น Ford-GM 10R80
มาตัวถังสามตัวถังให้เลือก:
ดับเบิ้ลแค็บหรือสี่ประตู มีความจุห้องโดยสาร  ม3
แค็บเปิดได้ มีความจุห้องโดยสาร  ม3
แค็บเดี่ยว มีความจุห้องโดยสาร  ม3
เครื่องยนต์และระบบขับเคลื่อน (รุ่นที่ 2) > เรนเจอร์ แร็พเตอร์ Gen.2

บันทึกประวัติศาสตร์หน้าใหม่ กับการขับขี่แบบออฟโรด ด้วยแรงบันดาลใจจากการแข่งรถในทะเลทราย ต่อยอดสู่ รถกระบะสมรรถนะสูง ที่ได้รับการพัฒนาโดยทีม Ford Performance เพื่อคอออฟโรดตัวจริง
Ford ประเทศไทยเปิดตัว All New Ford Ranger Raptor 2022 รถกระบะออฟโรดสมรรถนะสูงอย่างเป็นทางในประเทศไทย มีให้เลือกเฉพาะขุมพลังเบนซิน V6 3.0 Twin-Turbo 397 แรงม้า (ส่วนขุมพลังดีเซลจะตามออกมาภายหลัง) เปิดราคาจำหน่ายอย่างเป็นทางการในประเทศไทยที่ 1,869,000 บาท
Ford Ranger Raptor รถกระบะออฟโรดสมรรถนะสูง เจอเนเรชั่นที่ 2 โดยในรุ่นใหม่นี้ได้รับการออกแบบและพัฒนาโดยทีมฟอร์ด เพอร์ฟอร์แมนซ์ เพื่อการขับขี่ออฟโรดขั้นสุด ด้วยเทคโนโลยีอัจฉริยะที่ทันสมัยมากขึ้น ควบคุมการทำงานของตัวถังที่แข็งแกร่งและเหนือชั้นยิ่งขึ้น ฟอร์ด เรนเจอร์ แร็พเตอร์ เจเนอเรชั่นใหม่ จึงเป็นรถกระบะตระกูลเรนเจอร์ ที่อัดแน่นด้วยสมรรถนะขั้นสูงสุดเท่าที่ฟอร์ดเคยพัฒนา
ฟอร์ดเผยโฉมเรนเจอร์ เอเวอเรสต์ และเรนเจอร์ แร็พเตอร์ เจเนอเรชันใหม่ ครั้งแรก พร้อมแนะนำนวัตกรรมการดูแลลูกค้าแบบ ‘พร้อมเสมอ’ ในงานบางกอก อินเตอร์เนชั่นแนล มอเตอร์โชว์ ครั้งที่ 44 กับ Ranger RAPTOR 2.0 Bi-Turbo 10AT 4×4 : 1,769,000 บาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฟอร์ด เรนเจอร์ (T6)
↑
เรนเจอร์ ไวลด์แทร็ก
ฟอร์ด เรนเจอร์ แร็ปเตอร์
ฟอร์ด เรนเจอร์ รุ่นที่ 2
2022 ฟอร์ด เรนเจอร์ Raptor
XPath

รูปภาพของการใช้นิพจน์ XPath กับเอกสาร XML
ตำแหน่งของ XPath ในการแปลง XML
XPath (XML Path Language) คือไวยากรณ์ภาษาสำหรับการระบุส่วนเฉพาะของเอกสารที่สอดคล้องกับภาษามาร์กอัป XML มีไวยากรณ์ที่กระชับ โดยไม่ใช่ภาษามาร์กอัปที่ใช้ XML
XPath ได้รับการพัฒนาโดยองค์กรมาตรฐาน W3C (World Wide Web Consortium) โดย XPath 1.0 ได้รับการเผยแพร่เป็นคำแนะนำเมื่อวันที่ 16 พฤศจิกายน 1999 ในเวลาเดียวกันกับ XSL Transformations (XSLT) 1.0
ภาษาเดฮ์วารี

| ภาษาเดฮ์วารี |
| --- | --- |
دهواری   Dehwārī

ประเทศที่มีการพูด: ประเทศปากีสถาน
ภูมิภาค: แคว้นบาโลชิสถาน: อำเภอกะลาตและอำเภอมัสตูนก์
ชาติพันธุ์: ชาวเดฮ์วาร์
จำนวนผู้พูด: 19,000  (2018)
ตระกูลภาษา: อินโด-ยูโรเปียน  อินโด-อิเรเนียนอิหร่านอิหร่านตะวันตกอิหร่านตะวันตกเฉียงใต้เปอร์เซียภาษาเดฮ์วารี
รูปแบบก่อนหน้า: เปอร์เซียโบราณ เปอร์เซียกลางภาษาเดฮ์วารี 
ระบบการเขียน: ชุดตัวอักษรเปอร์เซีย
รหัสภาษา
ISO 639-3: deh
ภาษาเดฮ์วารี (دهواری, Dehwārī) เป็นภาษาเปอร์เซียตะวันตกเฉียงใต้ที่พูดโดยชาวเดฮ์วาร์ประมาณ 19,000 คนที่แคว้นบาโลชิสถาน ประเทศปากีสถาน
อิทธิพลต่อภาษาบราฮุอี

ชาวเดฮ์วารีรับภาษาบราฮุอีในคริสต์ศตวรรษที่ 17 และตัวภาษาในปัจจุบันมีคำยืมภาษาเดฮ์วารีอยู่จำนวนหนึ่ง ในทางกลับกัน ภาษาบราฮุอีมีอิทธิพลต่อภาษานี้อย่างมาก ทำให้ภาษาเดฮ์วารีเป็นภาษาย่อยเปอร์เซียที่อยู่ภายใต้อิทธิพลภาษาบราฮุอีอย่างมาก
อินเล้

ขุนนางและนายทหารชาวจีน (เสียชีวิตประมาณ ค.ศ. 222)
| อินเล้ (อิ๋น หลี่) |
| --- | --- |
尹禮

เจ้าเมืองตงกว่าน (東莞郡太守 ตงกว่านจฺวิ้นไท่โฉ่ว) (ภายใต้โจโฉ)
ดำรงตำแหน่ง ค.ศ. 198 – ?
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ทราบ
เสียชีวิต: ระหว่างตุลาคม ค.ศ. 222 และมกราคม ค.ศ. 223 ต๋งเค้า (洞口 ต้งโข่ว; ริมแม่น้ำแยงซี ใกลกับนครลี่หยาง มณฑลเจีบงซูในปัจจุบัน)
อาชีพ: นายทหาร
ชื่ออื่น ๆ: อิ่น หลูเอ๋อร์ (尹盧兒) อิ่น หลู (尹盧)

อินเล้ (เสียชีวิตระหว่างตุลาคม ค.ศ. 222 และมกราคม ค.ศ. 223) มีชื่อในภาษาจีนกลางว่า อิ๋น หลี่ (จีน: 尹禮; พินอิน: Yǐn Lǐ) มีชื่ออื่น ๆ คือ อิ่น หลูเอ๋อร์ (จีน: 尹盧兒; พินอิน: Yǐn Lú'ér) และอิ่น หลู (จีน: 尹盧; พินอิน: Yǐn Lú) เป็นนายทหารผู้รับใช้ขุนศึกจงป้า, ลิโป้ และโจโฉในช่วงปลายยุคราชวงศ์ฮั่นตะวันออกของจีน ภายหลังรับราชการเป็นนายทหารของรัฐวุยก๊กในยุคสามก๊ก
ประวัติ

ในช่วงทศวรรษ 190 อินเล้พร้อมด้วยจงป้า (臧霸 จาง ป้า), ซุนก้วน (孫觀 ซุน กวาน), งอตุ้น (吳敦 อู๋ ตุน), เซียงหู (昌狶 ชาง ซี) และคนอื่น ๆ ก่อตั้งกองกำลังขนาดเล็กโดยมีจงป้าเป็นหัวหน้า และตั้งมั่นอยู่อำเภอไคหยาง (開陽縣 ไคหยางเซี่ยน; ปัจจุบันคือนครหลินอี๋ มณฑลชานตง)
ในปี ค.ศ. 198 เมื่อขุนศึกโจโฉและลิโป้ทำสงครามกัน จงป้าและผู้ติดตามนำกำลังทหารไปช่วยลิโป้ ต่อมาในปีเดียวกันหลังลิโป้พ่ายแพ้และเสียชีวิตในยุทธการที่แห้ฝือ จงป้าและผู้ติดตามก็เต็มใจยอมสวามิภักดิ์ต่อโจโฉและกลายเป็นผู้ใต้บังคับบัญชาของโจโฉ โจโฉแต่งตั้งให้เหล่าผู้ติดตามของจงป้าดำรงตำแหน่งต่าง ๆ และตั้งให้จงป้ากำกับดูแลบางส่วนของมณฑลเฉงจิ๋วและชีจิ๋ว อินเล้ได้รับราชการในตำแหน่งเจ้าเมืองของเมืองตงกวาน (東莞郡 ตงกวานจฺวิ้น; อยู่บริเวณอำเภออี๋ฉุ่ย มณฑลชานตงในปัจจุบัน)
อินเล้รับราชการเป็นนายทหารในรัฐวุยก๊ก (เวลานั้นยังเป็นราชรัฐภายใต้ราชวงศ์ฮั่น) ภายใต้โจผีผู้เป็นบุตรชายและทายาทของโจโฉ หลังโจผีชิงราชบัลลังก์จากพระเจ้าเหี้ยนเต้ในช่วงปลายปี ค.ศ. 2200 และก่อตั้งรัฐวุยก๊กแทนที่ราชวงศ์ฮั่นตะวันออก ระหว่างเดือนตุลาคม ค.ศ. 222 และมกราคม ค.ศ. 223 อินเล้ร่วมรบในยุทธการที่ต๋งเค้าที่รบกับง่อก๊กรัฐอริของวุยก๊ก อินเล้ถูกสังหารในที่รบระหว่างการรบกับจวนจ๋องขุนพลง่อก๊ก
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
เจ้าชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ข้าราชการฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ซุนโจย  เซียวค้า  เซียวหลวน  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลิว ฉือ  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน (เว่ย์ กว้าน)  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ข้าราชการฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เคาหงี  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนไค  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตงต๋ง  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกิ๋น  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน (หฺวาง เฉฺวียน)  เอียวเก๋า  เอียวฉิว  เอียวหัว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียง:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  เจ็ดปราชญ์แห่งป่าไผ่  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน  เฮ่งเพา
ภาษาบาเลนเซีย

| ภาษาบาเลนเซีย |
| --- | --- |
valencià
ออกเสียง: [valensiˈa]
ประเทศที่มีการพูด: สเปน
ภูมิภาค: แคว้นบาเลนเซีย, แคว้นภูมิภาคมูร์เซีย (บริเวณเอลการ์เช)
จำนวนผู้พูด: 2.4 ล้านคน  (2547)
ตระกูลภาษา: อินโด-ยูโรเปียน  อิตาลิกโรมานซ์โรมานซ์ตะวันตกโรมานซ์กอลโรมานซ์-อุตซิตากาตาลากาตาลาตะวันตกภาษาบาเลนเซีย
ระบบการเขียน: อักษรละติน (ชุดตัวอักษรกาตาลา)
สถานภาพทางการ
ภาษาทางการ:  แคว้นบาเลนเซีย (สเปน)
ผู้วางระเบียบ: บัณฑิตยสถานภาษาแห่งบาเลนเซีย
รหัสภาษา
ISO 639-3: –

บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาบาเลนเซีย (สเปน: valenciano) หรือ ภาษาวาเล็นซิอา (บาเลนเซีย: valencià, กาตาลา: valencià) เป็นภาษาหนึ่งที่ใช้สื่อสารกันในแคว้นบาเลนเซีย และในบริเวณเอลการ์เชของแคว้นภูมิภาคมูร์เซีย ประเทศสเปน  ในแคว้นบาเลนเซีย ภาษานี้มีฐานะเป็นภาษาราชการร่วมกับภาษาสเปนตามธรรมนูญการปกครองตนเองของแคว้นและรัฐธรรมนูญแห่งราชอาณาจักรสเปน พ.ศ. 2521
ภาษาบาเลนเซียจัดอยู่ในกลุ่มภาษากาตาลาตะวันตก จากการสำรวจความคิดเห็นครั้งหนึ่งพบว่า ชาวแคว้นบาเลนเซียส่วนใหญ่ (เกือบร้อยละ 65) มองว่าภาษานี้เป็นภาษาแยกต่างหากจากภาษากาตาลา แต่มุมมองดังกล่าวขัดแย้งกับมุมมองทางวิชาการโดยทั่วไปซึ่งถือว่าภาษานี้เป็นภาษาย่อยของภาษากาตาลา ภายใต้ธรรมนูญการปกครองตนเองแห่งแคว้นบาเลนเซีย บัณฑิตยสถานภาษาแห่งบาเลนเซีย (Acadèmia Valenciana de la Llengua) ได้รับการจัดตั้งขึ้นเพื่อให้เป็นผู้วางระเบียบเกี่ยวการใช้ภาษา หน่วยงานนี้ถือว่า กาตาลา และ บาเลนเซีย เป็นเพียงชื่อเรียกที่ต่างกันของภาษาเดียวกัน อย่างไรก็ดี ภาษาบาเลนเซียก็มีวิธภาษามาตรฐานเป็นของตนเองซึ่งมีพื้นฐานมาจากภาษาถิ่นที่ใช้ในพื้นที่คาบเกี่ยวระหว่างจังหวัดบาเลนเซียตอนใต้กับจังหวัดอาลิกันเตตอนเหนือ
ผลงานที่สำคัญที่สุดบางชิ้นของวงวรรณกรรมบาเลนเซียดำรงอยู่ในยุคทองซึ่งกินเวลาตั้งแต่ยุคกลางตอนปลายไปจนถึงสมัยฟื้นฟูศิลปวิทยา ผลงานเหล่านั้นรวมถึงนิยายวีรคติอัศวินเรื่อง ติรันต์โลบลังก์ ของจูอาน็อต มาร์โตเร็ลย์ และกวีนิพนธ์ของเอาซิอัส มาร์ก หนังสือเล่มแรกในคาบสมุทรไอบีเรียที่ผลิตด้วยวิธีการพิมพ์แบบตัวเรียงนั้นพิมพ์เป็นภาษาบาเลนเซีย เกมหมากรุกเกมแรกที่มีการบันทึกไว้พร้อมด้วยกติกาการเดินหมากควีนและบิชอปอยู่ในบทกวีเรื่อง สกักส์ดาโมร์ ซึ่งแต่งเป็นภาษาบาเลนเซียและได้รับการตีพิมพ์เมื่อประมาณ พ.ศ. 2018 (ค.ศ. 1475)
บรรณานุกรม

Carbonell, Joan F.; Llisterri, Joaquim (1992). "Catalan". Journal of the International Phonetic Association. 22 (1–2): 53. doi:10.1017/S0025100300004618. S2CID 249411809.
Colomina i Castanyer, Jordi, (1995). Els valencians i la llengua normativa. Textos universitaris. Alicante: Institut de Cultura "Juan Gil-Albert". ISBN 84-7784-178-0.
Costa Carreras, Joan; Yates, Alan (2009). The Architect of Modern Catalan: Selected Writings/Pompeu Fabra (1868–1948). Instutut d'Estudis Catalans & Universitat Pompeu Fabra & Jonh Benjamins B.V. pp. 6–7. ISBN 978-90-272-3264-9.
Guinot, Enric (1999). Els fundadors del Regne de València. Edicions 3i4, Valencia 1999. ISBN 84-7502-592-7
Lledó, Miquel Àngel (2011). "26. The Independent Standardization of Valencia: From Official Use to Underground Resistance". Handbook of Language and Ethnic Identity : The Success-Failure Continuum in Language and Ethnic Identity Efforts (Volume 2). New York: Oxford University Press. pp. 336–348. ISBN 978-0-19-539245-6.
Feldhausen, Ingo (2010). Sentential Form and Prosodic Structure of Catalan. John Benjamins B.V. ISBN 978-90-272-5551-8.Salvador i Gimeno, Carles (1951). Gramàtica valenciana.[ลิงก์เสีย] Associació Cultural Lo Rat Penat. Valencia 1995. ISBN 84-85211-71-5.
Recasens Vives, Daniel (1996) [1991], Fonètica descriptiva del català: assaig de caracterització de la pronúncia del vocalisme i el consonantisme català al segle XX, Biblioteca Filològica (ภาษาคาตาลัน), vol. 21 (2nd ed.), Barcelona. Spain: Institut d'Estudis Catalans, ISBN 978-84-7283-312-8
Recasens Vives, Daniel (2014), Fonètica i fonologia experimentals del català (ภาษาคาตาลัน), Barcelona. Spain: Institut d'Estudis Catalans
Saborit Vilar, Josep (2009), Millorem la pronúncia, Acadèmia Valenciana de la Llengua
Salvador i Gimeno, Carles (1963). Valencians i la llengua autòctona durant els segles XVI, XVII i XVIII. Institució Alfons el Magnànim. Valencia. ISBN 84-370-5334-X.
Sanchis i Guarner, Manuel (1934, 1967). La llengua dels valencians. Edicions 3i4, Valencia 2005. ISBN 84-7502-082-8 .
Valor i Vives, Enric (1973). Curs mitjà de gramàtica catalana, referida especialment al País Valencià. Grog Editions, Valencia 1999. ISBN 84-85211-45-6 .
Veny, Joan (2007). Petit Atles lingüístic del domini català. Vol. 1 & 2. Barcelona: Institut d'Estudis Catalans. p. 51. ISBN 978-84-7283-942-7.
Wheeler, Max; Yates, Alan; Dols, Nicolau (1999). Catalan: A Comprehensive Grammar. London: Routledge.
Wheeler, Max (2003). "5. Catalan". The Romance Languages. London: Routledge. pp. 170–208. ISBN 0-415-16417-6.
Wheeler, Max (2005). The Phonology of Catalan. Oxford: Oxford University Press. p. 54. ISBN 978-0-19-925814-7.
Wheeler, Max H. (2006). "Catalan". Encyclopedia of Language and Linguistics. Elsevier. ISBN 978-0-08-044299-0.
กรณีพิพาทเรื่องอาณาเขตซุน–เล่า

| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
กรณีพิพาทเรื่องอาณาเขตซุน–เล่า เป็นความขัดแย้งทางการทหารระหว่างขุนศึกซุนกวนและเล่าปี่ในปี ค.ศ. 215 ในช่วงปลายยุคราชวงศ์ฮั่นตะวันออกของจีน เริ่มแรกเดิมทีซุนกวนและเล่าปี่ได้เป็นพันธมิตรกันในปี ค.ศ. 208 เพื่อต้านข้าศึกคนเดียวกันคือโจโฉ ขณะเดียวกันทั้งสองฝ่ายก็เกิดข้อพิพาทในเรื่องอาณาเขตของแคว้นเกงจิ๋วทางตอนใต้ (ครอบคลุมพื้นที่มณฑลหูเป่ย์และมณฑลหูหนานในปัจจุบัน) ในช่วงต้นทศวรรษ 210 ข้อพิพาทได้สิ้นสุดลงเมื่อทั้งสองฝ่ายตกลงแบ่งดินแดนตามแนวตลอดแม่น้ำเซียงระหว่างเขตอิทธิพลของทั้งสองฝ่าย โดยซุนกวนได้พื้นที่ทางตะวันออกของแม่น้ำ ส่วนเล่าปี่ยังคงครองพื้นที่ทางตะวันตกของแม่น้ำ แต่ถึงแม้จะมีข้อตกลงสงบศึกจากกรณีพิพาทเรื่องอาณาเขต ท้ายที่สุดซุนกวนก็ส่งทัพเข้าโจมตีอาณาเขตของเล่าปี่ในการรุกรานในปี ค.ศ. 219 และยึดครองทั้งแคว้นเกงจิ๋วได้สำเร็จ
ภูมิหลัง

ดูเพิ่ม: ยุทธการที่ผาแดง และ ยุทธการที่กังเหลง (ค.ศ. 208)
ในฤดูหนาว ค.ศ. 208 ขุนศึกเล่าปี่และซุนกวนร่วมมือเป็นพันธมิตรในการต่อต้านขุนศึกโจโฉและเอาชนะได้อย่างเด็ดขาดในยุทธนาวีที่ผาแดง ต่อมาไม่นานหลังจากยุทธนาวีทีผาแดง ทัพพันธมิตรร่วมทำศึกในยุทธการที่กังเหลงและยึดได้อำเภอกังเหลงกับส่วนที่เหลือของเมืองลำกุ๋น (南郡 หนานจวิ้น; ปัจจุบันคือบริเวณเมืองจิงโจว มณฑลหูเป่ย์) จากทัพโจโฉ
หลังยุทธการที่กังเหลง เมืองลำกุ๋นยังอยู่ภายใต้การควบคุมของซุนกวน ซุนกวนตั้งให้ขุนพลจิวยี่เป็นเจ้าเมืองลำกุ๋น ศูนย์การการปกครองของเมืองลำกุ๋นอยู่ที่อำเภอกังเหลง และมีอำนาจปกครองครอบคลุมอำเภอเซี่ยจวิ้น (下雋; ปัจจุบันอยู่ทางตะวันตกเฉียงเหนือของอำเภอทงเฉิง มณฑลหูเป่ย์) อำเภอฮั่นชาง (漢昌; ปัจจุบันอยู่ทางตะวันออกเฉียงใต้ของอำเภอผิงเจียง มณฑลหูหนาน) อำเภอหลิวหยาง และอำเภอโจวหลิง (州陵; ปัจจุบันอยู่ทางตะวันออกเฉียงเหนือของเมืองหงหู มณฑลหูเป่ย์)
ในช่วงเวลานั้นนั้น เล่าปี่ตั้งให้เล่ากี๋ บุตรชายคนโตของเล่าเปียวเจ้ามณฑลคนก่อนของมณฑลเกงจิ๋ว ให้ขึ้นสืบทอดตำแหน่งเจ้ามณฑลต่อจากบิดา ในขณะเดียวกันก็ส่งทัพเข้าโจมตีและยึดเมืองสี่เมืองทางใต้ของมณฑลเกงจิ๋ว ได้แก่ บุเหลง (武陵 อู่หลิง; ปัจจุบันคือบริเวณเมืองฉางเต๋อ มณฑลหูหนาน) เตียงสา ฮุยเอี๋ยง (桂陽 กุ้ยหยาง; ปัจจุบันคือบริเวณเมืองเชินโจว มณฑลหูหนาน) และเลงเหลง (零陵 หลิงหลิง; ปัจจุบันอยู่บริเวณเมืองหย่งโจว มณฑลหูหนาน)
หลังจากเล่ากี๋เสียชีวิตเมื่อปลายปี ค.ศ. 209 ซุนกวนตั้งให้เล่าปี่ขึ้นเป็นเจ้ามณฑลเกงจิ๋วคนใหม่แทนที่เล่ากี๋ เล่าปี่ให้อำเภอกังอั๋นเป็นศูนย์กลางการปกครองของดินแดนตน เล่าปี่ยังได้แต่งงานกับซุนฮูหยินน้องสาวของซุนกวนเพื่อเสริมความมั่นคงของพันธมิตรซุน–เล่า
ภูมิหลัง > ซุนกวนให้เล่าปี่ "ยืม" มณฑลเกงจิ๋ว

ในปี ค.ศ. 210 เล่าปี่เดินทางไปจิง (京; ปัจจุบันคือเมืองเจิ้งเจียง มณฑลเจียงซู) เพื่อพบซุนกวนและขอปกครองเมืองลำกุ๋น เวลานั้นจิวยี่ลอบเขียนหนังสือถึงซุนกวน เสนอให้ลวงเล่าปี่มายังเมืองง่อกุ๋น (ปัจจุบันคือบริเวณเมืองซูโจว มณฑลเจียงซู) ปรนเปรอเล่าปี่ด้วยทรัพย์สินและสตรีเพื่อแยกตัวเล่าปี่จากขุนพลกวนอูและเตียวหุย แต่ซุนกวนปฏิเสธแผนของจิวยี่ เพราะเห็นว่าโจโฉยังเป็นภัยคุกคามต่อตนมากกว่าเล่าปี่ จึงเป็นการดีกว่าที่จะคงความเป็นพันธมิตรกับเล่าปี่
เชิงอรรถ

↑  จือจื้อทงเจี้ยนบันทึกว่าความขัดแย้งเกิดขึ้นในเดือนหก ปีที่ยี่สิบของรัชศักเจี้ยนอัน รัชสมัยพระเจ้าเหี้ยนเต้ เดือนนี้ตรงกับช่วงระหว่างวันที่ 14 กรกฎาคมถึง 12 สิงหาคม ค.ศ. 215 ตามปฏิทินเกรโกเรียน
เว็บเซิร์ฟเวอร์เกตเวย์อินเทอร์เฟซ

เว็บเซิร์ฟเวอร์เกตเวย์อินเทอร์เฟซ (Web Server Gateway Interface) มักเรียกย่อว่า WSGI (อ่านว่า "วิสกี") เป็นข้อกำหนดส่วนต่อประสาน มาตรฐานสำหรับการเชื่อมต่อเว็บเซิร์ฟเวอร์ และโปรแกรมประยุกต์บนเว็บ ในภาษาการเขียนโปรแกรมภาษาไพธอน
WSGI ยังได้สร้างแรงบันดาลใจให้กับอินเทอร์เฟซที่คล้ายกันในภาษาอื่นด้วย
แนวคิดพื้นฐาน

เฟรมเวิร์กสำหรับพัฒนาเว็บด้วยภาษาไพธอนนั้นตั้งแต่อดีตมามีความหลากหลายแตกต่างกันไป ซึ่งเป็นปัญหาสำหรับผู้ที่พยายามพัฒนาโปรแกรมประยุกต์บนเว็บ เนื่องจากการเลือกเฟรมเวิร์กมีข้อจำกัดที่การเลือกใช้เว็บเซิร์ฟเวอร์
WSGI ถูกคิดค้นขึ้นเพื่อแก้ไขปัญหานี้ โดย WSGI กำหนดข้อกำหนดมาตรฐานสำหรับการเชื่อมต่อโปรแกรมประยุกต์บนเว็บ และเว็บเซิร์ฟเวอร์ในภาษาไพธอน ซึ่งช่วยให้โปรแกรมประยุกต์บนเว็บ (และเฟรมเวิร์ก) ที่รองรับกับ WSGI สามารถทำงานบนเว็บเซิร์ฟเวอร์ที่รองรับ WSGI ทั้งหมดได้ กล่าวอีกนัยหนึ่ง หากฝั่งโปรแกรมประยุกต์รองรับ WSGI ก็จะสามารถเลือกเซิร์ฟเวอร์ที่รองรับ WSGI ได้อย่างอิสระโดยไม่ต้องทำการแก้ไขโค้ดใด ๆ ซึ่งทำให้สามารถขนย้ายได้สะดวก
ฟุตบอลถ้วยพระราชทาน

ฟุตบอลถ้วยพระราชทาน เป็นรายการแข่งขันฟุตบอลระดับสโมสร ที่เก่าแก่ที่สุดในประเทศไทย จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ เริ่มก่อตั้งเมื่อปี พ.ศ. 2459